**Vegleiðing í samband við vitjan á Røktarheiminum í samband við covid-19**

Endiliga hava myndugleikarnir avgjørt, at eldraøkið kann lata upp aftur fyri vitjandi. Hetta verður gjørt stigvíst og varliga.

Í hesum sambandi er gjørd ein vegleiðing fyri vitjandi á røktarheiminum.

**Avgjørt er, at hvørt búfólk kann fáa tvey vitjandi.** Fyri at minka um vandan fyri at covid-19 verður borið inn á Røktarheimið, er avgjørt, at tvey tey somu avvarðandi kunnu vitja síni búfólk fyribils í 14 dagar fram. Til skráseting av vitjandi, mugu vit hava navn og tlf.nr. og teldupost hjá vitjandi.

Hetta ger tað eisini lættari at finna fram til møguligan tørv á kanningum og sóttarhaldi, um ein tilburður av smittu verður staðfestur.

**Skráseting av vitjandi**

**Tá tit eru samd um hvørji 2 skulu vitja, ringja tit til deildarleiðaran á avvarðandi deild:**

* Norðurstova: Kristbjørg, tlf. 290205, mánadag til fríggjadag millum 10.00 – 12.00. ella á telduposti kristbjorgp@rodin.fo
* Miðstova: Hanna, tlf. 290208, mánadag til fríggjadag millum 10.00 – 12.00. ella á telduposti hannaarnaj@rodin.fo
* Suðurstova: Annika, tlf. 793388 mánadag til fríggjadag millum kl. 10.00 - 12.00. ella á telduposti annikat@rodin.fo

Teldupostarnir verða lisnir mánadag til fríggjadag kl. 11.00.

Tó eru vit noydd at taka nøkur fyrivarni:

* Avvarðandi, ið koma frá útlondum, mugu ikki vitja, fyrr enn heimauppihaldið er av.
* Avvarðandi við sjúkueyðkennum av nøkrum slagi mugu ikki koma á vitjan.
* Avvarðandi, ið hava verið saman við persóni, ið er sjúkur av covid-19 ella við persóni, sum er í sóttarhaldi/heimauppihaldi, mugu ikki koma á vitjan.

Fyri at minka um smittuvandan millum vitjandi og onnur búfólk, hevur tað týdning at avvarðandi ikki hava samband við onnur búfólk, enn tey sum tey skulu vitja.

Avgjørt er tí at vitjanin fer fram inni í rúminum hjá tí einstaka búfólkinum. Tá vitjandi koma á Røktarheimið, ganga tey beina leið inn í rúmið hjá búfólki og sama er galdandi tá tey fara út aftur. Eisini hevur tað týdning, at halda hond reinføri (vaska hendur í vatn og sápu) og spritta hendur. Á røktarheiminum hongur ein spritt dunkur beint innan fyri hurðina, sum vitjandi eiga at brúka, áðrenn tey koma longur inn í heimið og áðrenn tey fara av stað aftur. Eisini mugu avvarðandi lata seg í bláar plast skógvar, tá tey koma inn á deildini. Plast skógvarnir standa beint innan fyri inngongdina.

Mælt verður eisini til, at vitjandi halda frástøðu frá starvsfólkum og búfólkum. Tí verður neyðugt at skipa vitjanina soleiðis, at starvsfólkini vita, nær hvørt búfólk fær vitjan.

Avtalað verður við deildina, nær møguleiki er at vitja. vitjanartíðin er sett at vera millum kl. 14.00 – 17.00 og 18.30 og 21.00.

Men fyri at fyribyrgja, at fleiri avvarðandi ikki ganga á gongini samstundis, mugu vit samskipa vitjanirnar, soleiðis at hvør vitjunartíð er 1 tími frá vitjandi koma inn og fara út aftur. Samskipanin verður gjørd á deildini millum kl. 11.00 og 12.00.

Heitt verður á avvarðandi um at ringja á deildirnar har teirra avvarðandi búgva, tá vitjunartíð skal avtalast. Deildirnar hava hesi tlf nr.:

* Norðurstova tlf. 290224
* Miðstova tlf. 290225
* Suðurstova tlf. 290226

**Inngongdir:**

Norðurstova:

* I brúkar inngongdina í kantinuni
* J brúkar inngongdina við fysioterapiina
* K brúkar inngongdina í norðara enda

Miðstova:

* Allar búeindirnar (C, E og F) brúka høvuðsinngongdina

Suðurstova:

* A brúkar inngongdina á A (neyðhurðina)
* G brúka høvuðsinngongdin á suðurstovu
* H brúka inngongdina á H

Tað er ikki møguligt, at veita avvarðandi og búfólki drekkamunn, meðan tey hava vitjan. Tað er heldur ikki møguligt at gera brúk av kantinuni fyribils.

Tað er møguleiki sjálvur at hava eitthvørt við – her undir “eingangsservicu”

Um avvarðandi hava tørv á at hava wc vitjan, meðan tey vitja eitt búfólk, verður heitt á avvarðandi um at brúka wc hjá búfólki og at spritta wc aftaná. Somuleiðia at spritta kontaktflatur av, sum tit hava nortið við. Hetta fyri at minka um ein møguligan smittuvanda.

Vinarliga

Deildarleiðararnir